# Marie Célestine Amélie d'Armaillé

Marie Célestine Amélie d'Armaillé, jaiotzez de Ségur, (Paris, 1830eko urtarrilaren 8a – ibidem, 1918ko abenduaren 7a) frantziar historialari eta idazlea izan zen. 1887an, Montyon saria irabazi zuen Madame Élisabeth, sœur de Louis XVI biografiarengatik.

## Bizitza
### Bizitza pertsonala

Marie Célestine Amélie de Ségur (edo Célestine Marie Amélie, bere jaiotza agiriaren arabera) 1830eko urtarrilaren 8an jaio zen, Parisko 1. barruti ohian, Karlos X.aren erregealdian. Aita Philippe Paul Ségurreko kondea zuen, militar eta historialaria, eta ama, berriz, Célestine Gabrielle de Ventimiglia du Luc.
1851n, Louis de La Forest d'Armaillérekin ezkondu zen, eta Armailléko kondesa edo Marie Célestine Amélie d'Armaillé bezala ezaguna egin zen. 1882an alargundu zen. Haien alaba, Pauline-Célestine-Louise, Victor de Broglie printzearekin ezkondu zen 1871ko irailaren 28an. Paulinek eta Victorrek sei seme-alaba izan zituzten, Maurice (1875-1960) eta Louis (1892-1987) fisikariak barne.
Espainiako gripearen ondorioz hil zen 1918ko abenduaren 7an, 88 urte zituela, Parisko 8. barrutian. Hileta abenduaren 11n egin zen, barruti bereko San Filipe elizan.

### Ibilbide profesionala

Bere familian ohikoa zen bezala, historia eta literatura interesatzen zitzaizkion. Gainera, bere interesak konpartitzen zituen komunitate bat bildu zuen. 1864an bere literatura ibilbideari ekin zion, Maria Leszczyńska Frantziako erreginari buruzko ikerketa bat argitaratuz, eta Charles Augustin Sainte-Beuve kritikariak ikerketa horri buruzko artikulu bat idatzi zuen.
Ondoren, Frantziako emakume nobleei buruzko beste hainbat lan idatzi zituen: Katalina Borboikoari buruzkoa 1865ean, Maria Antonieta eta Maria Teresari buruzkoa 1870ean, Elisabet Frantziakoari buruzkoa 1886an, Septimanie d'Egmonti buruzkoa 1890ean, eta azkena, Désirée Claryri buruzkoa, 1897an.
69 urte inguru zituela, oroitzapenak idazten hasi zen, bere borondatez lehen hogeita hamar urteetara mugatuz, 1830etik 1860ra.

## Sariak

* 1887: Montyon saria (Madame Élisabeth, sœur de Louis XVI biografiarengatik)

## Lanak

* La reine Marie Leckzinska, étude historique (1864)
* Catherine de Bourbon, soeur de Henri IV, 1559-1604, étude historique (1865)
* Marie-Thérèse et Marie-Antoinette (1870)
* Madame Élisabeth, soeur de Louis XVI (1886)
* La comtesse d'Egmont, fille du maréchal de Richelieu (1740-1773) d'après ses lettres inédites à Gustave III (1890)
* Une Fiancée de Napoléon. Désirée Clary, reine de Suède, 1777-1860 (1897)
* Souvenirs de jeunesse de la comtesse d’Armaillé, née Ségur (hil ostekoa, 1933)
* Quand on savait vivre heureux (1830-1860) (hil ostekoa, 1934)
* Souvenirs de Célestine de Vintimille (hil ostekoa, 1934)
* Souvenirs d’enfance du général de Ségur (hil ostekoa, 1935)
* Quand on savait vivre heureux (1830-1860) (hil ostekoa, 2012)

## Erreferentziak

* ↑ (Frantsesez) «Célestine Marie Amélie de Ségur» Visionneuse 1830-01-08 (Noiz kontsultatua: 2024-12-11).
* 1 2 (Frantsesez) «Renseignements mondains : nécrologie» Le Gaulois 45031: 2/2. 1918-12-09 (Noiz kontsultatua: 2024-12-11).
* 1 2 (Frantsesez) «Célestine Marie Amélie de Ségur Armaillé (1830-1918)» BnF (Noiz kontsultatua: 2024-12-11).
* ↑ (Frantsesez) «Armaillé (La Forest)» Annuaire de la noblesse de France et des maisons souveraines de l'Europ 43: 132. 1887 (Noiz kontsultatua: 2024-12-11).
* ↑ (Ingelesez) Nye, M. J. (1997). «Aristocratic Culture and the Pursuit of Science: The De Broglies in Modern France» Isis 88 (3): 397-421..
* 1 2 (Frantsesez) Laborie, Lanzac de. (1934). Deux biographies de grandes dames, les tempêtes révolutionnaires et la sérénité du XIXe siècle. Études / publiées par des Pères de la Compagnie de Jésus. Compagnie de Jésus Auteur du texte, 793 or. (Noiz kontsultatua: 2024-12-11).
* ↑ (Frantsesez) «Acte de décès à Paris 8e, no. 3263, vue 4/30» Visionneuse (Noiz kontsultatua: 2024-12-11).
* ↑ (Frantsesez) «Chronique mondaine : nécrologie» L'Action française: 2/4. 1918-12-10 (Noiz kontsultatua: 2024-12-11).
* ↑ (Frantsesez) «Renseignements mondains : nécrologie» Le Gaulois 45034: 2/4. 1918-12-12 (Noiz kontsultatua: 2024-12-11).
* 1 2 3 (Frantsesez) «Le Monde & la Ville : deuil» Le Figaro 348: 2/4. 1918-12-14 (Noiz kontsultatua: 2024-12-11).
* ↑ (Frantsesez) E. S. «Dans le monde : nécrologie - La comtesse d'Armaillé» Journal des débats politiques et littéraires 347: 3/4. 1918-12-13 (Noiz kontsultatua: 2024-12-11).
* ↑ (Frantsesez) «Marie Célestine Amélie d'Armaillé» Académie Française (Noiz kontsultatua: 2024-12-11).

## Kanpo estekak

* Datuak: Q21663951
* Multimedia: Marie Célestine Amélie d'Armaillé / Q21663951